gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6661, del 29-11-2011 (2011/12327)

Informació del pla de participació pública del Projecte d'Estacionament de Maquinària i Elements de Construcció a Llíria.
-------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12816


Data del document
:   15-11-2011

Organisme emissor
:   Grupo Bertolin, SAU

Tipus de document
:   Anunci

Descriptors 

:   * Llíria
    * pla d'urbanisme
    * empresa privada

Informació del pla de participació pública del Projecte d'Estacionament de Maquinària i Elements de Construcció a Llíria. [2011/12657]  
En aplicació de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, així com del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, Grupo Bertolín, SAU, com a titular/promotor de l'activitat d'emmagatzemament, que té la ubicació a Llíria (València), ha disposat l'exposició i la consulta ciutadana del pla de participació pública a l'efecte de definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística de la dita infraestructura.  
Cosa que es fa pública perquè se'n prenga coneixement a fi que, durant el termini de 30 dies des de la publicació d'este anunci, qualsevol interessat puga consultar l'esmentat pla de participació pública i formular les observacions que considere convenients en matèria de paisatge, completant el qüestionari que forma part del dit pla, i enviar-lo omplit degudament amb les seues dades personals a l'adreça següent: Tecnourban Legal & Consultoria, plaça de l'Ajuntament, número 27, 3a planta, codi postal 46384 (València). El dit qüestionari, així com el pla de participació pública pot descarregar-se en la pàgina web .  
  
València, 15 de novembre de 2011.- Els representants legals: María Bertolín Pérez i José Antonio Marco Aspas.
Diari Oficial de la Generalitat Valenciana


Sumari del DOGV 6615, del 23-09-2011 (2011/9438)

Notificació de la sentència dictada en el rotlle d'apel·lació número 213/2011.
------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9438


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 213/2011. [2011/9438]  
La Secció Sisena de l'Audiència Provincial de València ha dictat, en el rotlle d'apel·lació número 213/2011, la sentència que té l'encapçalament i la part dispositiva que són com segueix:   
«Sentència número 370   
València, 10 de juny de 2011   
La Secció Sisena de l'Audiència Provincial de València, constituïda per la magistrada María Eugenia Ferragut Pérez, ha vist aquest recurs d'apel·lació que s'ha interposat contra la Sentència de data 22 de novembre de 2010, que s'ha dictat en les actuacions la referència de les quals s'ha fet constar.  
Han sigut parts en el recurs, com a apel·lant, la part demandant Félix Malo Martínez, representada per la procuradora M.ª Antonia Ferrer García-España i assistida per la lletrada Elisa Tur Gómez i, com a apel·lat la part demandada Zurich España, representada per la procuradora M.ª Luisa Fos Fos i assistida pel lletrat José M.ª Ronda Bueno i com a apel·lat també la codemandada Sandra Vera Martínez, no personada en aquesta alçada.  
  
Dispositiva  
1. Desestime el recurs interposat per Félix Malo Martínez.   
2. Confirme la resolución impugnada.   
3. Impose a l'apel·lant les costes d'aquesta alçada.   
4. s'acorda la devolució del dipòsit constituït per a recórrer.   
Aquesta sentència es ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
No s'hi pot interposar un recurs de cassació».  
Aquesta sentència es publica en el Diari Oficial de la Comunitat Valenciana, a fi de notificar-la a la part que no hi ha comparegut María Sandra Vera Martínez, demandada apel·lada.   
  
València, 8 de setembre de 2011.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6515, del 06-05-2011 (2011/4959)

Formalització del contracte número 162/09. Servei de transport de les obres d'art de l'exposició «Gegants per la seua pròpia naturalesa».
-----------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4959


Data del document
:   26-04-2011

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número 162/09. Servei de transport de les obres d'art de l'exposició «Gegants per la seua pròpia naturalesa». [2011/4959]  
1. Entitat adjudicadora  
a) Organisme: IVAM.  
b) Dependència que tramita l'expedient: Departament de Gestió Administrativa.  
c) Número d'expedient: 162/09.  
2. Objecte del contracte  
a) Tipus de contracte: serveis.  
b) Descripció de l'objecte: servei de transport de l'exposició «Gegants per la seua pròpia naturalesa».  
3. Tramitació i procediment   
a) Tramitació: urgent.  
b) Procediment: negociat sense publicitat.  
4. Pressupost base de licitació, IVA exclòs  
Import total: 128.000 €.  
5. Formalització  
a) Data: 18 d'abril de 2011.  
b) Contractista: Logística del Arte, SL.  
c) Nacionalitat: espanyola.  
d) Import de la formalització, IVA exclòs: 127.465,90 €.  
Cosa que s'anuncia perquè en prengueu coneixement.  
  
Valencia, 26 d'abril de 2011.-La directora gerent: Consuelo Císcar Casabán.
Diari Oficial de la Generalitat Valenciana


Sumari del DOGV 6450, del 01-02-2011 (2011/847)

Informació pública de la llicència ambiental i declaració d'interés comunitari per a activitat religiosa i benèfica, inclòs estudi d'integració paisatgística, situada a la partida la Safra.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/847


Organisme emissor
:   Ajuntament de Monòver

Tipus de document
:   Anunci

Informació pública de la llicència ambiental i declaració d'interés comunitari per a activitat religiosa i benèfica, inclòs estudi d'integració paisatgística, situada a la partida la Safra. [2011/847]  
Informació pública de l'admissió a tràmit de llicència ambiental i declaració d'interés comunitari per a l'activitat consistent en activitat religiosa i benèfica, inclòs estudi d'integració paisatgística situada a la partida la Safra anomenada Davant de la Casa, polígon 30, parcel·les 292 i 293, del terme municipal de Monòver, promogut per Joaquín Ruano Gómez, en representació de l'Associació Radha Kunda, i presentada a l'Ajuntament de Monòver el dia 28 de juliol de 2009, amb Registre General d'Entrada número 3489/2009.  
I de conformitat amb el que estableixen els articles 50 i 51 de la Llei 2/2006, de 5 de maig, de Prevenció de la Contaminació i Qualitat Ambiental, per mitjà d'aquest edicte se sotmet a informació pública l'expedient junt amb l'estudi d'impacte ambiental, declaració d'interés comunitari i l'estudi d'integració paisatgística, durant el termini de 20 dies hàbils des de la publicació d'aquest edicte, durant el qual pot ser examinat l'expedient indicat a l'oficina tècnica, Àrea d'Infraestructures i Serveis de l'Ajuntament de Monòver, situat a la plaça de la Sala, núm. 1 d'aquesta ciutat, en horari de 09.00 a 14.00 hores, de dilluns a divendres.  
Monòver, 1 de desembre de 2010.- L'alcalde: Salvador Poveda Bernabé.
Diari Oficial de la Generalitat Valenciana


Sumari del DOGV 6653, del 17-11-2011 (2011/11156)

Notificació de sanció de l'expedient sancionador iniciat per l'Ajuntament de València, número 01484/205/2011/SI (D-970/10).
---------------------------------------------------------------------------------------------------------------------------

### Dades del document

Número de DOGV
:   6653

Data del DOGV
:   17-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11700


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de sanció de l'expedient sancionador iniciat per l'Ajuntament de València, número 01381/205/2011/SI (D-970/10). [2011/11407]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 01174/205/2011/SI (D-970/10).  
Entitat o persona interessada: Fedaiflu SL.  
Últim domicili conegut: c/ Yecla, 16 baix (València) .  
Assumpte: sanció de l'expedient sancionador iniciat per l'Ajuntament de València i dictat per la secretària autonòmica el 6 de juny de 2011.  
L'expedient es troba en el Servei d'Inspecció Ambiental de la Conselleria d'Infraestructures, Territori i Medi Ambient, carrer de Francesc Cubells, 7, 46199, de València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 10 d'octubre de 2011.- El sotssecretari: Gaspar Peral Ribelles.
Diari Oficial de la Generalitat Valenciana


Sumari del DOGV 6460, del 15-02-2011 (2011/1564)

Adjudicació número 173/2010. Servici de formació, docència i assistència al nostre professional sobre prescripció, dispensació, explotació i publicació de diverses matèries en el marc de l'ús racional del medicament amb mètodes i procediments del mòdul de prescripció assistida GAIA i ABUCASIS per a la seua utilització en recepta electrònica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1564


Data del document
:   08-02-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número 173/2010. Servici de formació, docència i assistència al nostre professional sobre prescripció, dispensació, explotació i publicació de diverses matèries en el marc de l'ús racional del medicament amb mètodes i procediments del mòdul de prescripció assistida GAIA i ABUCASIS per a la seua utilització en recepta electrònica. [2011/1564]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Servici d'Aprovisionament. Telèfon 040 470 151 i 529 136 329, fax 868 696 434.  
c) Número d'expedient: 173/2010.  
2. Objecte del contracte  
a) Tipus de contracte: contracte de servicis  
b) Descripció de l'objecte: servici de formació, docència i assistència al nostre professional sobre prescripció, dispensació, explotació i publicació de diverses matèries en el marc de l'ús racional del medicament amb mètodes i procediments del mòdul de prescripció assistida GAIA i ABUCASIS per a la seua utilització en recepta electrònica.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6276 de 27 de maig de 2010  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació  
4. Pressupost base de licitació  
Import total: noranta-set mil quatre-centes cinquanta-set euros amb seixanta-quatre cèntims (97.457,64 €) IVA exclòs; cent catorze mil set-cents vuitanta-tres euros amb quaranta-cinc cèntims (114. 783,45 €) IVA inclòs.  
5. Adjudicació  
a) Data: 23 d'agost de 2010  
b) Contractista:   
  
c) Nacionalitat: espanyola.  
d) Import d'adjudicació: cent quinze mil euros un cèntim (115.000,01?) IVA inclòs.  
València, 8 de febrer de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6525, del 20-05-2011 (2011/5628)

Convocatòria del concurs oposició lliure d'una plaça d'intendent principal de la policia local, inclosa a l'oferta d'ocupació pública per a l'exercici de 2009, enquadrada al grup A, subgrup A1, de l'escala d'administració especial; subescala, serveis especials.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6525

Data del DOGV
:   20-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5628


Data del document
:   29-04-2011

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * concurs administratiu

Convocatòria del concurs oposició lliure d'una plaça d'intendent principal de la policia local, inclosa a l'oferta d'ocupació pública per a l'exercici de 2009, enquadrada al grup A, subgrup A1, de l'escala d'administració especial; subescala, serveis especials. [2011/5628]  
En el Butlletí Oficial de la Província d'Alacant número 81, de 28 d'abril de 2011, es publiquen les bases completes del concurs oposició lliure per a la provisió en propietat d'una plaça d'intendent principal de la policia local, vacant a la plantilla de funcionaris d'aquest Ajuntament, i inclosa a l'oferta d'ocupació pública per a l'exercici de 2009, enquadrada al grup A, subgrup A1, de l'escala d'administració especial; subescala, serveis especials; classe policia local i els seus auxiliars.  
  
El termini de presentació d'instàncies serà de 20 dies naturals comptadors des de l'endemà de la publicació d'aquest anunci en el Boletín Oficial del Estado.  
La resta d'anuncis relacionats amb aquesta convocatòria es publicaran en el Butlletí Oficial de la Província d'Alacant.  
Cosa que es fa pública perquè se'n prenga coneixement.  
  
Orihuela, 29 d'abril de 2011.- El regidor delegat de Recursos Humans: David A. Costa Botella.
Diari Oficial de la Generalitat Valenciana


Sumari del DOGV 6642, del 02-11-2011 (2011/10692)

Oferta d'ocupació pública per a l'any 2011.
-------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/10726


Data del document
:   04-10-2011

Organisme emissor
:   Ajuntament de Montcada

Tipus de document
:   Anunci

Descriptors 

:   * Moncada
    * concurs administratiu

Oferta d'ocupació pública per a l'any 2011. [2011/10969]  
  
A) Ajuntament de Moncada  
  
· Naturalesa personal funcionari  
  
  
  
  
\* \* \* \* \*  
  
A) Ayuntamiento de Moncada  
  
· Naturaleza personal funcionario  
  
  
  
La Junta de Govern Local, en la sessió celebrada el dia 3 d'octubre de 2011, va adoptar l'acord següent:  
UP 84-11 De conformitat amb el que establix el Reial Decret Legislatiu 2/2004, que aprova el Text Refós de la Llei Reguladora de les Hisendes Locals, i el Reial Decret 500/1990, s'ha exposat al públic el pressupost general i la plantilla de llocs per a l'exercici 2011, aprovat inicialment per l'Acord del Ple de l'Ajuntament el dia 10 de febrer de 2011, el qual va quedar aprovat amb caràcter definitiu per l'Acord adoptat pel Ple de l'Ajuntament en la sessió celebrada el dia 6 de maig de 2011, el qual comprén els llocs reservats a personal funcionari i laboral (BOP núm. 111, de 12 de maig, i núm. 119, de 21.05.2011).  
  
D'acord amb el que preveu l'article 91.1 de la Llei 7/1985, de 2 d'abril, Reguladora de Bases de Règim Local, l'article 128.1 del Reial Decret Legislatiu 781/1986, de 18 d'abril, pel qual s'aprova el Text Refós de Bases de Règim Local, i l'article 21.1.g de la Llei 7/1985, de 2 d'abril, Reguladora de les Bases de Règim Local, en la seua modificació introduïda per la Llei 11/1999, de 21 d'abril (competència delegable en la Junta de Govern Local), i de conformitat amb el que disposa l'article 70 de la Llei 7/2007, de 12 d'abril de l'Estatut Bàsic de l'Empleat Públic, i de l'article 23 de la Llei 39/2010, de 22 de desembre, de Pressupostos Generals de l'Estat per a 2011, atés l'informe emés per la Unitat de Personal, la Junta de Govern Local acorda:  
  
  
Primer  
Aprovar l'oferta d'ocupació pública de l'exercici 2011 de l'Ajuntament de Moncada i els seus organismes autònoms, que comprén els llocs següents:   
  
Segon  
Publicar el present acord en el Butlletí Oficial de la Província de València i en el Diari Oficial de la Comunitat Valenciana.  
  
Moncada, 4 d'octubre de 2011.- L'alcalde: Juan José Medina Esteban.
Diari Oficial de la Generalitat Valenciana


Sumari del DOGV 6664, del 02-12-2011 (2011/12509)

RESOLUCIÓ de 17 de novembre de 2011, de la directora general de Comerç i Consum, sobre delegació de competències en els caps de servicis territorials de Comerç i Consum.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12607


Data del document
:   17-11-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

RESOLUCIÓ de 17 de novembre de 2011, de la directora general de Comerç i Consum, sobre delegació de competències en els caps de servicis territorials de Comerç i Consum. [2011/12263]  
D'acord amb el que s'ha previst en l'article 63 de la Llei 5/1983, de 30 de desembre, del Consell, en relació amb el que s'ha disposat en l'article 3.2 del Decret 75/1987, de 25 de maig, del Consell de la Generalitat Valenciana, pel qual es determina el procediment i la competència sancionadora en matèria de comerç i de l'activitat comercial, i en el Decret 69/1999, de 4 de maig, del Govern Valencià, i atenent el que s'ha disposat en els articles 13, 14 i 127.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resulta oportú per raons d'economia processal i eficiència administrativa, delegar en els caps de servicis territorials de Comerç i Consum, la facultat d'imposar sancions en matèria de comerç i horaris comercials a fi d'agilitar la tramitació i resolució dels expedients.  
En conseqüència, resolc:  
  
Primer  
Delegar en els caps de servicis territorials de Comerç i Consum de la Conselleria d'Economia, Indústria i Comerç, a Alacant, Castelló i València, en l'àmbit de les seues demarcacions, la competència per a la imposició de sancions per infraccions en matèria de comerç i horaris comercials fins una quantia de tres mil cinc euros i sis cèntims (3.005,06 €).  
  
Segon  
1. La delegació de competència a què es referix l'apartat primer s'entén sense perjudici que l'òrgan delegant puga demanar el coneixement i la resolució de qualsevol assumpte o expedient dels inclosos en este, mitjançant l'exercici de l'avocació, en els termes previstos en l'article 14 de l'esmentada Llei 30/1992.  
2. Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegant.  
  
Tercer  
Queda revocada la delegació d'atribucions en els caps de servicis territorials de Comerç efectuada per Resolució de 10 de gener de 2001, del director general de Comerç.  
  
Quart  
La present resolució entrarà en vigor el dia de la publicació en el Diari Oficial de la Comunitat Valenciana.  
  
València, 17 de novembre de 2011.- La directora general de Comerç i Consum: Silvia Ordiñaga Rigo.
Diari Oficial de la Generalitat Valenciana


Sumari del DOGV 6460, del 15-02-2011 (2011/1627)

Informació pública de la modificació del Projecte d'Urbanització del Sector Sumet.
----------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1627


Data del document
:   03-02-2011

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme
    * administració local

Informació pública de la modificació del Projecte d'Urbanització del Sector Sumet. [2011/1627]  
Acordat per l'Alcaldia Presidència, per mitjà del Decret núm. 126/2011, de 25 de gener, el sotmetiment a informació pública de la modificació del Projecte d'Urbanització del Sector Sumet, s'exposa al públic en el Departament d'Ordenació Territorial Municipal l'expedient instruït a l'efecte, per termini d'un mes, durant el qual podrà ser examinat per totes les persones que es consideren afectades i formular-hi totes les al·legacions i observacions que estimen pertinents.  
La Vall d'Uixó, 3 de febrer de 2011.- L'alcaldessa: Isabel Bonig Trigueros.